cyanic-selkie/wikianc huggingface dataset:
ஊரி
2016 ஊரி தாக்குதல்கள்
18 செப்டம்பர் 2016 அதிகாலை 5.30 மணி அளவில் ஊரியின் இந்திய இராணுவ முகாம்கள் மீது தீவிரவாதிகள் கையெறி குண்டுகளை வீசி தாக்கியதில், முகாம்களில் இருந்த பதினெட்டும் மேற்பட்ட படைவீரர்கள் கொல்லப்பட்டனர். மேலும் பலர் காயமடைந்ந்தனர். இத்தாக்குதலில் பாகிஸ்தானின்  ஜெய்ஸ் –இ- முகமது இயக்கத்தினரின் தொடர்பு இருக்கலாம் என இந்திய அரசு கருதுகிறது. மேலும் இத்தாக்குதல் தொடர்பாக தேசிய புலனாய்வு முகமை வழக்கு பதிவு செய்துள்ளது.
எதிர் தாக்குதல்
யூரி ராணுவ முகாம் மீதான தாக்குதலுக்கு பழிக்குப்பழி வாங்கும் வகையில், பாகிஸ்தான் ஆக்கிரமிப்பு பகுதியான ஆசாத் காஷ்மீரில்  நுழைந்து, பயங்கரவாதிகளின் முகாம்களை, 28 செப்டம்பர் 2016 அன்று இந்திய ராணுவம் அதிரடியாக தாக்கி அழித்தது.
வெளி இணைப்புகள்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:பாரமுல்லா மாவட்டம்
பர்ஜர் நோய்
=பர்ஜர் நோய்= இது இளைஞர்களிடம் உண்டாகும் சிறுதமனி அழற்சி  நோய் ஆகும். இதனால் பல சமயங்களில் குருதி ஓட்டம் பாதிக்கப்பட்டு ஆறாத புண்  உண்டாகும். புகையிலை பிடிப்போர், புகையிலை பயன்படுத்துவோர் ஆகியோரிடம்  இந்நோய் காணப்படுகிறது. இந்நோய் பெரும்பாலும் கால்களில் உள்ள சிறுதமனியைப் பாதிக்கிறது.
நோயின் தன்மை
முதலில் சிரை அலர்ஜியால் மேல்புறத்தில் கசிவு உண்டாகும். அந்த இடத்தில் தோல் சிவப்பாகவும், தொட்டால் வலியுடனும் இருக்கும். மிகக் குளிராக இருக்கும்போது விரல் முதலில் வெண்மை நிறமாகவும், பின்னர் நீல நிறமாகவும், இறுதியில் சிவப்பாகவும் மாறும். நடக்கும் போது பாதத்தில் வலி உண்டாகும். சிறிது ஓய்வு எடுத்ததால் வலி குறைவும். இந்நோயினால் பாதிக்கப்பட்ட தசையில் வலி அதிகம் இராது. ஏனெனில் இது கணுக்காலுக்கு மேலே உள்ள பெரிய தமனியை அதிகம் பாதிப்பது இல்லை. சில நேரங்களில் இந்நோய் கைகளை பாதிப்பதுண்டு.
அறிகுறி
பாதங்களில் மிகைச் சிவப்பாக இருக்கும். தொடை, முழங்கால் கீழ்ப்பள்ளத் தமனிகளில் உள்ள சிறு தமனிகளில் நாடித்துடிப்பு இராது.
மருத்துவம்
இந்நோயின் போது புகையிலையை எந்த வடிவிலும் பயன்படுத்தக்கூடாது.
பகுப்பு கரூர் மாவட்ட ஆசிரியர்கள் எழுதிய கட்டுரை
பகுப்பு:நோய்கள்
மறவன் (திரைப்படம்)
மறவன் (Maravan) 1993 ஆம் ஆண்டு பிரபு மற்றும் குஷ்பூ நடிப்பில், மனோஜ் குமார் இயக்கத்தில், தேவா இசையில், மோகன் நடராஜன் மற்றும் தரங்கை வி. சண்முகம் தயாரிப்பில் வெளியான தமிழ்த் திரைப்படமாகும்.
கதைச்சுருக்கம்
சேதுபதி (பிரபு) தன் தந்தை மாணிக்கம் (விஜயகுமார்), தாய் மீனாட்சி (சுமித்ரா) மற்றும் தங்கை லட்சுமி (தாட்சியினி) ஆகியோரோடு நகரத்தில் வசிக்கிறான். நேர்மையான காவல்துறை அதிகாரியான மாணிக்கம் தன் மகனும் காவல்துறை அதிகாரியாக வேண்டும் என்று விரும்புகிறார். சேதுபதி இந்தியக் காவல் பணி த் தேர்வில் தேர்ச்சிபெற்று காவல்துறை அதிகாரியாகிறான். சோலையூர் என்ற கிராமத்தில் அவன் பணியில் சேர்கிறான்.
அந்த கிராமத்திற்குச் செல்லும் சேதுபதி அங்கு நடக்கும் கொடுமைகளைக் கண்டு அதிர்ச்சியடைகிறான். கிராமத்தின் தலைவர் ராஜதுரை (ஆர். பி. விஸ்வம்) மற்றும் அவரது மகனும் அரசியல்வாதியுமான சங்கரபாண்டியன் (நெப்போலியன்) இருவரின் கட்டுப்பாட்டில்தான் அந்த கிராமம் இருக்கிறது. அங்குள்ள மக்கள் அவர்களால் பல்வேறு இன்னல்களுக்கு ஆளாகின்றனர்.
சேதுபதி முதலில் அந்தக் காவல் நிலையத்தில் உள்ள மற்ற காவலர்களை (சந்திரசேகர், தியாகு மற்றும் வடிவேலு) நல்வழிப்படுத்துகிறான். அந்தக் கிராமத்தைச் சேர்ந்த தங்கத்தாயும் (குஷ்பூ) சேதுபதியும் காதல்வயப்படுகின்றனர். ஒருநாள் கிராமத்தினர் முன்னிலையில் ராஜதுரையை அடித்து, கைது செய்து சிறையிலடைக்கிறான் சேதுபதி. சங்கரபாண்டி தன் அரசியல் செல்வாக்கைப் பயன்படுத்தி ராஜதுரையை ஒரு மணி நேரத்திற்குள் விடுதலை செய்யவைக்கிறான். அடுத்த நாள் காவல் நிலையத்தில் சேதுபதி இல்லாதபோது அங்கு தன் ஆட்களுடன் வரும் சங்கரபாண்டி மற்றும் ராஜதுரை அந்த காவல் நிலையத்தில் சேதுபதிக்கு ஆதரவாக பணிபுரியும் காவலர்களை அடித்துக் காயப்படுத்துகிறார்கள். அவர்கள் சென்ற பிறகு அங்குவரும் சேதுபதி இதனைக் கண்டு ஆத்திரம் கொள்கிறான். அதன் பின் நடந்தது மீதிக்கதை.
இசை
படத்தின் இசையமைப்பாளர் தேவா. பாடலாசிரியர் வாலி.
மேற்கோள்கள்
பகுப்பு:தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:1993 தமிழ்த் திரைப்படங்கள் பகுப்பு:பிரபு நடித்த திரைப்படங்கள் பகுப்பு:நெப்போலியன் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:குஷ்பூ நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:சிங்கமுத்து நடித்த திரைப்படங்கள்
வெள்ளையாம்பட்டு சுந்தரம்
வெள்ளையாம்பட்டு சுந்தரம் விழுப்புரம் மாவட்டம் வெள்ளையாம்பட்டில் பிறந்தவர் ஆவார்.
பதிப்புப்பணி
1963இல் சேகர் பதிப்பகம் என்ற பதிப்பகத்தைத் துவக்கிய இவர், 1,100 நூல்களைப் பதிப்புத்துள்ளார். இவர் பதிப்புத்துள்ள நூல்களில் கல்வெட்டு, செப்பேடு, கோயில்கள் மற்றும் ஊர்களைப் பற்றியவை உள்ளிட்டவை அதிக எண்ணிக்கையில் காணப்படுகின்றன. ஓலைச்சுவடி, கல்வெட்டுத் துறைகளில் ஈடுபாடு உடைய இவர் பொது மக்களின் நலனுக்காகப் புதிய கருத்தினைச் சொல்லும் நூலாசிரியர்களையும், நூல்களையும் தமிழுலகிற்கு அறிமுகப்படுத்தியவர் ஆவார். கல் சொல்லும் கதைகள், பெரியாரின் புரட்சி முகங்கள் , குடந்தை என்.சேதுராமன் ஆய்வுக்கட்டுரைகள் , சர்.பிட்டி.தியாகராயர் வாழ்வும் வாக்கும் உள்ளிட்ட பல நூல்களை எழுதியுள்ளார்.
இறப்பு
இவர் 31 மே 2017 அன்று சென்னையில் இயற்கை எய்தினார்.
வெளியிணைப்புகள்
பகுப்பு:2017 இறப்புகள் பகுப்பு:தமிழறிஞர்கள் பகுப்பு:பதிப்பாளர்கள்
கிரிம்சன் மூன்லைட்டு
கிரிம்சன் மூன்லைட்டு என்பது ஒரு மேற்கத்திய இசைக்குழு ஆகும். இது ஒரு கிறித்துவ பிளாக்கு மெட்டல் இசைக்குழு ஆகும். இது பிளாக்கு மெட்டல், கிறித்துவ மெட்டல், அன்பிலாக்கு மெட்டல் போன்ற இசைவகைகளை தொடர்கின்றது. இது 1997ஆம் ஆண்டு சுவீடன் நாட்டில் தோற்றுவிக்கப்பட்டது.
பகுப்பு:மேற்கத்திய செம்மிசை
வே. மு. பொதியவெற்பன்
'''வே. மு. பொதியவெற்பன்''' (பிறப்பு 26 ஏப்ரல் 1950) ஒரு தமிழ்நாட்டு எழுத்தாளர், கவிஞர், இலக்கியத் திறனாய்வாளர் மற்றும் பதிப்பாளர் ஆவார்.
தொடக்க வாழ்க்கை
26 ஏப்ரல் 1949 அன்று வேலம்மாள் - முத்தையா இணையருக்கு மகனாகப் பிறந்த இவரின் இயற்பெயர் சண்முகசுந்தர நேதாஜி.
தன் பதின்பருவத்தில் கும்பகோணம் குருசாமிதாஸ் எனும் நாட்டார் தெருப்பாடகர் வழியே கலை ஈடுபாட்டை வளர்த்துக்கொண்டார். என். எஸ். கிருஷ்ணன், எஸ். எஸ். ராஜேந்திரன், எம்.ஆர்.ராதா, ம. கோ. இராமச்சந்திரன், ஆகியோரால் திரைப்பட ஈடுபாட்டையும் சி.எஸ் ஜெயராமன், நாகூர் அனிபா, சிவகங்கை சேதுராசன் ஆகியோரால் இசை ஈடுபாட்டையும் பெற்றார்.
திராவிட முன்னேற்றக் கழகம் (திமுக) ஏற்படுத்திய வாசக சாலைகள், சிவகுருநாதன் செந்தமிழ் நூல் நிலையம் ஆகியவற்றின் வழியே இவருக்கு செய்தித்தாள், நூல்கள் வாசிப்புப் பழக்கம் உருவானது. இலக்கிய வாசிப்புப் பழக்கத்தை மு. வரதராசன் (மு.வ) வழியே பெற்றார். காலப்போக்கில் வரதராசன், இராமச்சந்திரன் ஆகியோர் மீதான பற்றை விடுத்ததாகப் பின்னாளில் நினைவுகூர்ந்தார்.
கல்வி
கும்பகோணம் நகரில் பல்கலைக்கழக முந்தைய படிப்பு படிக்கையில் இவருக்கு ஆசிரியராக வாய்த்தவர் சா. கு. சம்பந்தன் (விடுதலை இதழின் அன்றைய ஆசிரியரான கி. வீரமணியின் தமர்). அவர் வழிகாட்டுதலில், ‘தமிழ் மாணவர் கழகம்’ எனும் அமைப்பில் பிற மாணவர்களுடன் செயல்பட்டோம். இதுவே இவரின் திராவிட இயக்க ஈடுபாட்டுச் செயற்பாடுகளுக்குத் தொடக்கப்புள்ளியாக அமைந்தது.
1968-இல் அண்ணாமலைப் பல்கலைக்கழகத்தில் சேர்ந்தார். இக் காலகட்டத்தில் தன் இயற்பெயரை "வே. மு. பொதியவெற்பன்" என்று அரசிதழில் அறிவித்து முறைப்படி மாற்றிக்கொண்டார். ந. அரணமுறுவல் உடன்  திராவிட மாணவர் கழகத் தலைமைப் பொறுப்புகளில் இயங்கினார். இவர்களுடன் இரா. நெடுஞ்செழியனும் பயின்றார். பொதுப்பேரவைக் கூட்டத்தில் "பெரியார்" ஈ. வெ. இராமசாமியையும், திருவாரூர் கே. தங்கராசையும், இம்மாணவர்கள் அண்ணாமலை நகர் வீதிக்கூட்டத்தில் தொடர்ந்து இரண்டு ஆண்டுகள் பங்கேற்க வைத்தனர்.
இலக்கியப்பணி
புதுமைப் பித்தன் ஆய்வாளர் மற்றும் நிகழ்த்துக் கலைஞராகச் செயல்பட்டுள்ளார். கல்விப் புலத்துக்கு வெளியே நூற்றுக்கும் மேற்பட்ட ஆய்வு மாணவர்களுக்கு வழிகாட்டியாக விளங்குகிறார்.
தாக்கம் செலுத்தியோர்
"வெவ்வேறு தளங்களில் இயங்கும் சிறுகதைகளைப் புதுமைப்பித்தன் எழுதியுள்ளார். அது, நான் அவரிடமிருந்து கற்ற பாடம்" என்றார் பொதியவெற்பன்.
இதழியல்
முனைவன் என்ற சிற்றிதழை 1980-களில் நடத்தி வந்தார். தமிழ்ச் சிற்றிதழ் முன்னோடியான மணிக்கொடி இதழின் பொன்விழா மலரைக் கொண்டுவந்தார்.
அ.மார்க்ஸ், பொ.வேல்சாமி, து. இரவிக்குமார் ஆகியோருடன் தோழமை பதிப்பாசிரியராகப் பணியாற்றினார். ‘தோழமை’ சார்பில் தொடங்கப்பட்ட நிறப்பிரிகை இதழின் ஆசிரியர் குழுவில் இடம்பெற்றார். நிறப்பிரிகை-யில் இலக்கியத்துக்கு இடம் இல்லாமையால் ஆசிரியர் குழுவிலிருந்து விலகினார்.
பதிப்பாளர் பணி
சிலி நாட்டின் தேசியக் கவிஞர் பாப்லோ நெருடா நினைவாக சிலிக்குயில் புத்தகப் பயணம் என்ற பதிப்பகத்தைத் தொடங்கி நடத்தினார். ஒருமுறை சென்னைப் புத்தகக்காட்சியில் தீ விபத்து ஏற்பட்டபோது இப் பதிப்பகத்தின் மூலதனத்துக்கே மோசம் வருமளவுக்குப் பாதிப்பு உண்டானது. அதன் பின் ‘எம் சாம்பல்’ என்ற தலைப்பில் பொதியவெற்பன் எழுதிய கவிதை சுபமங்களா உள்ளிட்ட பல இதழ்களில் வெளியானது. பொதியவெற்பனின் பின்னாளைய நண்பரான எழுத்தாளர் கோபிகிருஷ்ணன், ‘சிலிக்குயிலுக்குக் கை கொடுப்போம்’ எனும் வேண்டுகோளுடன் அக்கவிதையை அச்சிட்டு, சிலிக்குயில் முகவரி எழுதப்பட்ட ஒரு பணவிடைப் படிவத்தையும் இணைத்து, 'பிரபலமானவர் விலாசங்கள்’ நூலிலுள்ள பல முகவரிகளுக்கு அனுப்பி உதவினார்.
அரசியல் நிலைப்பாடு
2018-இல் ஆனந்த விகடன் இதழுக்கு அளித்த நேர்காணலில் "மதவாத அரசியலை எதிர்கொள்ள மார்க்சியம், பெரியாரியம், அம்பேத்கரியம் ஆகியவற்றுடன் காந்தியம், சூழலியல், பெண்ணியம், வள்ளலார் சிந்தனைகள் ஆகியவையும் இணைய வேண்டும்” என்றார் பொதியவெற்பன்.
மேலும் "இனத்தூய்மைவாதமும் திராவிட இயக்க எதிர்ப்பும் தமிழ்த்தேசியத்தை இந்துத்துவத்தில் தான் கொண்டுபோய் நிறுத்தும். முருகனையும் சேயோனையும் முப்பாட்டன் என்றால், மாயோன் (திருமால்) நம்பாட்டன் இல்லையா என்ற கேள்வியும் எழத்தானே செய்யும்? ‘நாம் தமிழர்’ சீமானின் நிலைப்பாடுகள் ஏற்புடையன அல்ல. இளைய தலைவர்களில் திருமாவளவனே நம்பகத்துக்குரிய தலைமைப்பண்பு உடையவராகத் திகழ்கிறார்.” என்றார்.
தனி வாழ்க்கை
மனோன்மணியம் பெ. சுந்தரனார், ச. வையாபுரி ஆகியோரின் கொள்ளுப் பேத்தியான ஆண்டாள் என்பவரைத் திருமணம் செய்தார் பொதியவெற்பன். இவர்களுக்கு பாக்யவினோத் என்ற மகன் உள்ளார்.
ஆண்டாளின் குடும்பப் பின்னணி, ஆங்கில இலக்கியம் பயின்றமை ஆகியவற்றால் அவருக்குத் தன் இலக்கியப்பணி பற்றிய புரிந்துணர்வு இருந்தது என்றார் பொதியவெற்பன்.
மேற்கோள்கள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:தஞ்சாவூர் மாவட்ட நபர்கள் பகுப்பு:தமிழ் எழுத்தாளர்கள் பகுப்பு:தஞ்சாவூர் மாவட்ட எழுத்தாளர்கள்
பாபிலோன் (மென்பொருள்)
பாபிலோன் சுட்டி (மவுஸ்) இன் துணைகொண்டு சொற்களை மொழிபெயர்ப்பதும் அகராதி வசதி கொண்டதுமான ஒரு மென்பொருள் ஆகும். இதைப் பொதுவாக சொற்களைப் புரிந்து கொள்ளும் (OCR) தொழில்நுட்பமூடாக ஆங்கிலம் உட்பட பல ஐரோப்பிய மொழிகளை உணர்ந்துகொள்ளும் என்றாலும் தமிழ்மொழியை இன்றுவரை சரியாகச் சொற்களைப் புரிந்துகொள்ளாது. இம்மென்பொருளானது ஏறத்தாழ எல்லா விண்டோஸ் பிரயோகங்களிலுமே வேலைசெய்யும் எனினும் அடோபி அக்ரோபாட் PDF கோப்புக்களில் நகலெடுக்கப்படுவது தடைசெய்யப்பட்டிருந்தால் இதுவும் வேலை செய்யாது. இதை உயிர்பூட்டியதும் (Activate) திரையில் சிறியதோர் சாளர்ரத்தில் (விண்டோஸ்) அதன் பொருளை விளக்குவதாகவோ அல்லது மொழிபெயர்ப்பையோ காட்டும். புதிய 7 வது பதிப்பில் இருந்து தமிழ் உட்பட ஏறத்தாழ எல்லா இந்தியமொழிகளிலுமே ஒருங்குறி முறையில் அகராதியை உருவாக்குவது சாத்தியம் ஆகின்றது.
பகுப்பு:தனியுடைமை மென்பொருட்கள்
அறத் தாக்கக் கழுவாய்க் கோட்பாடு
அறத்தாக்கக் கழுவாய்க் கோட்பாடு (moral influence view of the atonement) என்பது கிறித்துவின் கழுவாய்த் தேடல், கடவுளின் அன்பு (கருணை) மாந்த இதயத்தை இளக்கி மனம் வருந்திடச் செய்வதைச் செயல்பாட்டால் விளக்குகிறது என்ற நம்பிக்கையாகும். இந்தக் கண்ணோட்டமுள்ளவர்கள் மாந்தன் இயல்பிலேயே நலிந்தவன். எனவே அவனுக்குத் துணை தேவைப்படுகிறது. மாந்தனுக்கான கடவுளின் அன்பைப் பார்த்து அவரது பாவமன்னிப்பை ஏற்க இசைவதாக நம்புகின்றனர். அவர்கள் கிறித்துவின் இறப்பின் நோக்கமும் பொருளுமே அவன்பால் கவிந்துள்ள கடவுளின் அன்பைச் செயல்பாட்டால் விளக்குவதே என்று நம்புகின்றனர். கிறித்துவின் கழுவாய் தேடல் கடவுள் காட்டும் அன்பிற்கு நல்ல எடுத்துகாட்டு என்றாலும் இது விவிலியத்துக்கு எதிராக அமைந்துவிடுதலைக் காணலாம். ஏனெனில் (எஃபேசியர்கள் 2:1) இன் படிபாவங்களாலும் புலம்பல்களாலும் இறந்த மாந்தனின் உண்மையான ஆன்மநிலையை மறுக்கிறது. மேலும் இது கடவுள் பாவத்துக்கானக் கடனிறுப்பதையும் மறுக்கிறது. கிறித்துவக் கழுவாய் தேடலுக்கானக் கண்ணோட்டம் மாந்தரினத்தை உண்மையான ஈகம் (தியாகம்) செய்வதிலிருந்தும் பாவக் கட்டனிறுப்பதிலிருந்தும் கைகழுவி விடுகிறது.
வெளி இணைப்பு
பகுப்பு:கிறித்தவ இறையியல்
கதா பொலிட்
கதா பொலிட் (Katha Pollitt; பிறப்பு அக்டோபர் 14, 1949) ஒரு அமெரிக்க கவிஞரும், கட்டுரையாளரும், விமர்சகரும் ஆவார். இவர் நான்கு கட்டுரைத் தொகுப்புகள் மற்றும் இரண்டு கவிதைப் புத்தகங்களை எழுதியுள்ளார். கருக்கலைப்பு, இனவாதம், பொதுநலச் சீர்திருத்தம், பெண்ணியம் மற்றும் வறுமை உள்ளிட்ட இடதுசாரிக் கண்ணோட்டத்தில் அரசியல் மற்றும் சமூகப் பிரச்சினைகளில் இவரது எழுத்து கவனம் செலுத்துகிறது.
ஆரம்ப வாழ்க்கை மற்றும் கல்வி
பொலிட், நியூயார்க்கின் புரூக்ளின் ஹைட்ஸ் நகரில் பிறந்தார். இவரது தந்தை ஒரு வழக்கறிஞர் மற்றும் இவரது தாயார் நிலம் விற்பனை செய்யும் வணிகத்தில் ஈடுபட்ட ஒரு முகவர். பொலிட்டை கவிதையில் ஆர்வத்தைத் தொடர பெற்றோர் ஊக்கப்படுத்தினர். இவரது தந்தை சீர்திருத்தத் திருச்சபையையும், தாயார் யூதரும் ஆவார். தனது பெற்றோருக்கு அர்ப்பணிக்கப்பட்ட லேர்னிங் டு டிரைவில் தனது குடும்பத்தைப் பற்றி விரிவாக எழுதினார்.
1972 இல் ராட்கிளிஃப் கல்லூரியில் தத்துவத்தில் இளங்கலை பட்டமும், கொலம்பியா பல்கலைக்கழகத்தில் எழுத்துப்பூர்வமாக நுண்கலையில் முதுகலை பட்டமும் பெற்றார். ஆர்வர்டில் இருந்த காலத்தில், ஜனநாயக சமூகத்திற்கான மாணவர்களுடன் பணிபுரிந்தார். 1969 ஆம் ஆண்டு மாணவர் வேலைநிறுத்தத்தில் ஜாரெட் இஸ்ரேலுடன் பங்கேற்றார்
தொழில் வாழ்க்கை
பொலிட் தி நேஷன் இதழில் "விவாதத்திற்கு உட்பட்டது" என்ற இருமாத கட்டுரைக்காக மிகவும் பிரபலமானவர். த நியூயார்க் டைம்ஸ், மற்றும் லண்டன் ரிவியூ ஆஃப் புக்ஸ் போன்ற வெளியீடுகளிலும் இவரது எழுத்து இடம்பெற்றுள்ளது. தி நியூ யார்க்கர் மற்றும் 2006 ஒக்ஸ்போர்ட் பல்கலைக்கழகப் பதிப்பகம் உட்பட பல தொகுப்புகள் மற்றும் பத்திரிகைகளில் இவரது கவிதைகள் மறுபிரசுரம் செய்யப்பட்டுள்ளன. அமெரிக்காவின் தேசிய வானொலியின் ஃப்ரெஷ் ஏர் அண்ட் ஆல் திங்ஸ் கன்சிடெர்ட், சார்லி ரோஸ், தி மெக்லாலின் குரூப், சிஎன்என், டேட்லைன் என்பிசி மற்றும் பிபிசி ஆகியவற்றில் தோன்றினார்.
இவரது பெரும்பாலான எழுத்துக்கள் சமகால பெண்ணியம் மற்றும் அடையாள அரசியலின் பிற வடிவங்களைப் பாதுகாப்பதில் உள்ளன. கருக்கலைப்பு, ஊடகங்கள், அமெரிக்க வெளியுறவுக் கொள்கை, வறுமைமையின் அரசியல் (குறிப்பாக நலன்புரி சீர்திருத்தம் ) மற்றும் உலகெங்கிலும் உள்ள மனித உரிமைகள் இயக்கங்கள் ஆகியவை அடங்கும்.
வெளி இணைப்புகள்
பகுப்பு:வாழும் நபர்கள் பகுப்பு:1949 பிறப்புகள் பகுப்பு:அமெரிக்க ஊடகவியலாளர்கள்
ஹேர்மன் ஹெசே
thumb|right|ஹேர்மன் ஹெசே_1927இல்
ஹேர்மன் ஹெசே (Hermann Hesse, ஜூலை 2 1877 - ஆகஸ்டு 9, 1962) இலக்கியத்துக்கான நோபல் பரிசு பெற்ற கவிஞர், நாவலாசிரியர், ஓவியர். 1946 இல் நோபல் பரிசு பெற்றார். கவிதைகள், நாவல்கள், கட்டுரைகள் எழுதிய இவரது Steppenwolf, Siddhartha, The Glass Bead Game ஆகிய படைப்புக்கள் முக்கியமானவை. சித்தார்த்தா தமிழிலும் மொழிபெயர்க்கப்பட்டுள்ளது.
வெளி இணைப்புக்கள்
பகுப்பு:நோபல் இலக்கியப் பரிசு பெற்றவர்கள் பகுப்பு:1877 பிறப்புகள் பகுப்பு:1962 இறப்புகள் பகுப்பு:நோபல் பரிசு பெற்ற செருமானியர்கள்
டாக்டர் சாவித்திரி
டாக்டர் சாவித்திரி 1955 ஆம் ஆண்டு வெளிவந்த தமிழ்த் திரைப்படமாகும். ஆச்சார்யா எழுதிய கதைக்கு இளங்கோவன் உரையாடல் எழுத, ஆர். எம். கிருஷ்ணசாமி இயக்கத்தில் வெளிவந்த இத்திரைப்படத்தில் எம். என். நம்பியார், எஸ். பாலச்சந்தர் மற்றும் பலரும் நடித்திருந்தனர்.
சூ சி
சூ சி என்பவர் சோங் வம்சக் காலத்தைச் சேர்ந்த கான்பூசிய அறிஞர் ஆவார்.இவர் கொள்கைச் சிந்தனைக் குழுவின் முக்கியமானவரும், சீனாவின் பகுத்தறிவுவாதப் புதுக்கான்பூசியத்தில் செல்வாக்கு மிகுந்தவரும் ஆவார். இவர் எழுதிய நான்கு நூல்களும், விடயங்களை ஆராய்ந்தறியும் முறைக்கு முக்கியத்துவம் கொடுத்ததும், கான்பூசிய அடிப்படைக் கருத்துருக்களைத் தொகுத்ததும் இவர் சீன மெய்யியலுக்கு அளித்த பெரும் பங்களிப்பு ஆகும்.
வாழ்க்கை
சூ சியின் குடும்பத்தினர் ஊய் பிரிவைச் சேர்ந்த வூ யுவான் கவுன்டியைச் சேர்ந்தவர்கள். இவரது தந்தையார் அரசில் உயர் பதவி வகித்து வந்தார். அவர் தொழில் பார்த்துவந்த பூசியான் என்னுமிடத்தில் இவர் பிறந்தார். அரசின் கொள்கை தொடர்பாக எழுந்த கருத்து வேறுபாடு காரணமாக இவரது தந்தையார் 1140 ஆம் ஆண்டில் பணியிலிருந்து நீங்கினார். சூ சி வீட்டில் இவரது தந்தையிடமே கல்வி பயின்றார். 1143 ஆம் ஆண்டில் இவரது தந்தையார் இறக்கவே சூ சி, அவரது தந்தையின் நண்பர்களான ஊ சியான், லியு சீகுய், லியூ மியான்சி என்பவர்களிடம் கல்வி பயின்றார்.
பகுப்பு:சீன மெய்யியலாளர்கள் பகுப்பு:கன்பூசியம் பகுப்பு:1130 பிறப்புகள் பகுப்பு:1200 இறப்புகள்
கருவறைப் பூக்கள் (திரைப்படம்)
கருவறைப் பூக்கள் (Karuvarai Pookkal), 2011 இல் வெளிவந்த தமிழ்த் திரைப்படம். இத் திரைப்படத்தின் கதை உண்மை வாழ்க்கையை அடிப்படையாகக் கொண்டது. எஸ். லூர்து சேவியரின் இயக்கத்தில் வெளியான இத் திரைப்படத்தில் ஜூலியா இராபர்ட்டும் லிவிங் ஸ்மைல் வித்யாவும் கோபி/கோபிகா என்ற திருநங்கை கதாபத்திரத்திலும், பல்லவி விதவைத் தாயாகவும், அசுவதாவும் ஹாரிசும் சகோதரி மற்றும் சகோதரனாகவும் நடித்துள்ளனர்.
கதைச் சுருக்கம்
திருநங்கைகள் குறித்த முதல் தமிழ்த் திரைப்படம் கருவறைப் பூக்கள். இந்தியாவில் தமிழ்நாட்டில் வாழும் திருநங்கைகளின் வாழ்க்கை திரைப்படமாக்கப்பட்டுள்ளது. திருநங்கையாக ஒரு குடும்பத்தில் பிறந்த குழந்தை திருநங்கையாக இருந்தால் அக் குழந்தையும் அக்குடும்பமும் சந்திக்கும் பிரச்சனைகளையும் போராட்டங்களையும் மையமாகக் கொண்டுள்ளது.
உண்மையிலேயே திருநங்கைகளான ஜூலியா இராபர்ட் மற்றும் லிவிங் ஸ்மைல் வித்யா இருவரும் இப் படத்தில் வரும் கோபி/கோபிகா என்ற திருநங்கை கதாபாத்திரத்தில் நடித்துள்ளனர்.
இத்திரைப்படத்தின் இசை அமைப்பாளர் தாமஸ் இரத்தினம். இவர் தமிழ், ஆங்கிலம், கன்னடம் மற்றும் இந்தி மொழிகளில் திரைப்படங்கள், தொடர்கள் மற்றும் ஆவணப் படங்களுக்கு இசை அமைத்துள்ளார்.
மேற்கோள்கள்
பகுப்பு:2011 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ந.ந.ஈ.தி தமிழ்த் திரைப்படங்கள்
ஆலடிக்காடு மாரியம்மன் கோயில்
ஆலடிக்காடு மாரியம்மன் கோயில் தமிழ்நாட்டில் புதுக்கோட்டை மாவட்டம், ஆலடிக்காடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது. வைகாசி மாதம் காவடி எடுப்பு முக்கிய திருவிழாவாக நடைபெறுகிறது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லசந்த அழகியவன்ன
லசந்த அழகியவன்ன (Lasantha Alagiyawanna, பிறப்பு: அக்டோபர் 19, 1967). ஓர் இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில்,(சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணியின் சார்பில்கம்பஹா மாவட்டத்திலிருந்து மக்களால் தெரிவு செய்யப்பட்ட உறுப்பினர். திட்டமிடல் பொறியியல் துறை, வீடமைப்பு மற்றும் பொதுச் சேவைகள் பிரதி அமைச்சராகவும் உள்ளார். சுதந்திர இலங்கையின் 13 வது நாடாளுமன்ற (2004) பிரதிநிதியாகவும் தெரிவுசெய்யப்பட்டிருந்தார்.
உசாத்துணை
பகுப்பு:இலங்கை அரசியல்வாதிகள் பகுப்பு:1967 பிறப்புகள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:இலங்கை அமைச்சர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
கீழத்திருக்கழிப்பாலை ஊராட்சி
கீழத்திருக்கழிப்பாலை ஊராட்சி (Keelathirukalipalai Gram Panchayat), தமிழ்நாட்டின் கடலூர் மாவட்டத்தில் உள்ள போர்ட்டோநோவா வட்டாரத்தில் அமைந்துள்ளது. இந்த ஊராட்சி, சிதம்பரம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1115 ஆகும். இவர்களில் பெண்கள் 524 பேரும் ஆண்கள் 591 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆசனா இதழ்
ஆசனா இதழ் (Asana Journal) நவீன யோகா, இயற்கை மருத்துவம் மற்றும் நல்வாழ்வை மையமாகக் கொண்ட ஆங்கிலம் மற்றும் தமிழ் மொழிகளில் இந்தியாவிலிருந்து வெளியிடப்பட்ட முதல் மற்றும் ஒரே பன்னாட்டு யோகா பத்திரிகை.
தோற்றம்
ஆசனா என்பது தோரணை அல்லது இருக்கைக்கான சமஸ்கிருத சொல் ஆகும். இது யோகாவின் எட்டு மூட்டுகளில் ஒன்றாகவும் பொருள் கொள்ளப்படுகிறது.
வரலாறு மற்றும் வளர்ச்சி
மாதாந்திர ஆசனா இன்டர்நேஷனல் யோகா ஜர்னல் 1999இல் ஆசனா ஆண்டியப்பனால் தொடங்கப்பட்டது.
இந்திய அரசின் யோகா மற்றும் இயற்கை மருத்துவ ஆராய்ச்சி குழுமம், தமிழக அரசின் சுகாதாரம் மற்றும் குடும்ப நலத்துறை, இந்தியாவில் உள்ள இரண்டு பல்கலைக்கழகங்களான, மனோன்மணியம் சுந்தரனார் பல்கலைக்கழகம்  மற்றும் தமிழ்நாடு உடற்கல்வி மற்றும் விளையாட்டு பல்கலைக்கழகம் ஆகிய அமைப்புகளால் அங்கீகரிக்கப்பட்ட ஒரே யோகா கல்லூரி மற்றும் ஆராய்ச்சி மையத்தை ஆண்டியப்பன் நிறுவினார்.
ஆசனா ஆண்டியப்பன் யோகா & இயற்கை வாழ்க்கை மேம்பாட்டு அறக்கட்டளையால் நிர்வகிக்கப்படும் ஆசனா பதிப்பகம் இந்த இதழை வெளியிடுகிறது. யோகா சமூகத்திற்கு "யோகாசனம், மற்றும் இயற்கை மருத்துவத்தில் சிகிச்சை அனுபவங்களின் குறிப்புகளை" வழங்கும் ஒரு பன்னாட்டு பத்திரிகையை உருவாக்குவதே ஆண்டியப்பனின் நோக்கம் ஆகும்.
யோகக்கலையானது பரவலாக அறியப்பட்டபோது, ​​(குறிப்பாக ஆசியாவில்) இந்திய யோகக்கலை பாரம்பரியத்துடன் ஒரு பன்னாட்டு பத்திரிகைக்கான தேவை எழுந்தது. அதனால் இந்த இதழ் ஜனவரி 2003 முதல் ஆங்கிலத்தில் வெளியிடப்பட்டது.
ஆசனா யோகா, ஆயுர்வேதம், இயற்கை மருத்துவம், சித்த மருத்துவம் போன்ற கட்டுரைகளை வெளியிடுகிறது. இது இந்தியாவில் யோகா மற்றும் இயற்கை மருத்துவம் தொடர்பான படிப்புகளுக்கான மேற்கோள் பத்திரிகைகளின் ஒரு பகுதியாக மாறியுள்ளது.
ஆசனா பப்ளிஷ் லைக் உடன் இணைந்து ஆப்பிள் ஆப் ஸ்டோர் மற்றும் ஆண்ட்ராய்டு சந்தையிலிருந்து பதிவிறக்கம் செய்யவும் கிடைக்கிறது.
தலையங்கம் கவனம்
ஆசனா பின்வரும் முக்கிய அம்சங்களில் கவனம் செலுத்துகிறது:
யோகா நிகழ்வுகள்
ஆசனா பல முக்கிய யோகா நிகழ்வுகளில் பங்கேற்கிறது:
இணைப்புகள்
ஆசனா பப்ளிகேஷன் யோகா கையேடுகள், யோகா புத்தகங்கள் மற்றும் குறுந்தகடுகளையும் வெளியிடுகிறது.
மேற்கோள்கள்
பகுப்பு:இந்திய ஆங்கில இதழ்கள் பகுப்பு:தமிழ்நாட்டுத் தமிழ் இதழ்கள் பகுப்பு:யோகக் கலை
கருங்காடை
கருங்காடை (Buttonquail) இவை பசினெடிய (Phasianidae) என்ற குடும்பத்தில் சார்ந்த காடை வகையைச் சாராத ஒரு சிறிய பறவை பிரிவுகளில் உள்ள மஞ்சள் கால் காடை இனத்தில் சேர்க்கப்பட்ட பறவையாகும். பொதுவாக இந்தியத் துணைக்கண்டம், மற்றும் ஆப்பிரிக்கா, ஐரோப்பா, ஆசுதிரேலியா போன்ற நாடுகளில் காணப்படுகிறது. இவற்றில் 16 வகையான இனங்களில் இரண்டு இனம் பேரினத்தில் சேருகிறது.
கருங்காடைகள் மங்கிய பழுப்பு நிறம் கொண்ட இவை பறப்பதில்லை, ஆனால் வேகமாக ஓடும் திறன் கொண்டு காணப்படுகிறது. பெண் பறவை இனப்பெருக்கக் காலத்தில் வண்ணம் கூடி பிரகாசமாக காட்சி கொடுக்கிறது. கருங்காடை இனத்தில் ஆண் ஒரு தார மணம் பழக்கத்தில் உள்ளது. ஆனால் பெண் காடைகள் பலகணவர் மணம் செய்துகொள்ளும் பழக்கம் கொண்டுள்ளது. இதனால் நிலத்தில் கூடுகட்டி முட்டையிட்டவுடன் ஆண் பறவை அடைகாத்து குஞ்சு பொரித்து வளர்க்கிறது. ஆனால் பெண் பறவை ஒன்றை ஒன்று பின் தொடர்ந்து வேறு ஆணுடன் சென்றுவிடுகிறது. முட்டையிலிருந்து குஞ்சு வெளிவர 12 நாட்கள் எடுத்துக்கொள்கிறது. பின்னர் குஞ்சுகள் இரண்டு வாரங்களில் பறக்கத்துவங்குகிறது.
மேற்கோள்கள்
பகுப்பு:காடைகள் பகுப்பு:தமிழ்நாட்டுப் பறவைகள்
ஆல்பர்ட் ஹியூபோ
வெளி இணைப்புகள்
பகுப்பு:தானியங்கியல் பகுப்பு:ஆல்பர்ட் ஐன்ஸ்டைன்
ஆசியாவில் பெண்கள்
ஆசியாவில் பெண்கள் (Women in Asia) ஆசியாவில் பெண்களின் பரிணாமம் மற்றும் வரலாறு ஆசியக் கண்டத்தின் பரிணாமம் மற்றும் வரலாற்றோடு ஒத்துப்போகிறது. அவை பிராந்தியத்தில் வளர்ந்த கலாச்சாரங்களுடன் ஒத்துப்போகின்றன. ஆசியப் பெண்களை மத்திய ஆசியா, கிழக்காசியா, வடக்கு ஆசியா, தெற்கு ஆசியா, தென்கிழக்காசியா, மேற்கு ஆசியா (மத்திய கிழக்கு) என ஆசியப் புவிப்பரப்பியலைச் சேர்ந்த பெண்களாக வகைப்படுத்தலாம்.
பாரம்பரியப் பாத்திரங்கள்
பாரம்பரிய ஆர்மீனிய கலாச்சாரம் மற்றும் சமுதாயத்தின் ஆணாதிக்க இயல்பு காரணமாக ஆர்மீனியாவில் பெண்கள் பெரும்பாலும் நல்லொழுக்கமுள்ளவர்களாகவும், கீழ்ப்படிந்தவர்களாகவும், திருமணம் வரை தங்கள் கன்னித்தன்மையைப் பாதுகாக்கவும், முதன்மையாக உள்நாட்டுப் பணிகளை மேற்கொள்ளவும் எதிர்பார்க்கப்படுகிறார்கள்.
அசர்பைஜான்
அசர்பைஜானின் கிராமப்புறங்களில் பாரம்பரிய சமூக விதிமுறைகள் மற்றும் பின்தங்கிய பொருளாதார வளர்ச்சி தொடர்ந்து சமுதாயத்திலும் பொருளாதாரத்திலும் பெண்களின் பங்குகளை கட்டுப்படுத்துகின்றன. மேலும் பாலின பாகுபாடு காரணமாக பெண்கள் தங்கள் சட்ட உரிமைகளைப் பயன்படுத்துவதில் சிரமப்படுவதாக செய்திகள் வந்தன.
கிர்கிசுத்தான்
கிர்கிசுத்தானில் பெண்கள் பாரம்பரியமாக பாலினப் பாத்திரங்களாக ஒதுக்கப்பட்டனர். இருப்பினும் மற்ற முஸ்லிம் சமூகங்களில் செய்ததைப் போல பர்தா மட்டுமே பெண்களைப் பின்தொடர்ந்தது.
மியான்மர்
வரலாற்று ரீதியாக, மியான்மரில் பெண்கள் பர்மிய சமூகத்தில் ஒரு தனித்துவமான சமூக அந்தஸ்தைக் கொண்டிருந்தனர். தவ் மியா செயின் மேற்கொண்ட ஆய்வின்படி, பர்மாவின் பெண்கள் பல நூற்றாண்டுகளாக - பதிவுசெய்யப்பட்ட வரலாற்றிற்கு முன்பே "அதிக அளவு சுதந்திரம்" கொண்டிருந்தனர். மேலும், புத்த மற்றும் இந்து மதத்தின் தாக்கங்கள் இருந்தபோதிலும் "சட்ட மற்றும் பொருளாதார உரிமைகளை" தக்க வைத்துக் கொண்டனர். மியான்மர் ஒரு காலத்தில் ஒரு தாய்வழி அமைப்பைக் கொண்டிருந்தது. அதில் எண்ணெய் கிணறுகளைப் பெறுவதற்கான பிரத்யேக உரிமை மற்றும் கிராமத் தலைவர் பதவியைப் பெறும் உரிமை ஆகியவையும் அடங்கும். மியான்மர் பெண்களும் மியான்மர் மன்னர்களால் உயர் பதவிகளுக்கு நியமிக்கப்பட்டனர். அவர்கள் தலைவர்கள் மற்றும் இராணிகளாக மாறினர்.
பலத்தீன் நாடு
பலத்தீனியப் பெண்கள் குடும்பத்திற்கு வருமானத்தை ஈட்டுவார்கள் என்று எதிர்பார்க்கப்படுவதில்லை, ஆனால் பலத்தீனிய சமுதாயத்தில் பெண்களின் வழக்கமான பாத்திரங்களுக்கு ஏற்ப பெண்கள் பாரம்பரியமாக ஆண்களை விட தாழ்ந்தவர்களாக வடிவமைக்கப்பட்டனர்.
இந்தியா
கடந்த சில ஆயிரம் ஆண்டுகளில் இந்தியாவில் பெண்களின் நிலை பல பெரிய மாற்றங்களுக்கு உட்பட்டுள்ளது. பண்டைய காலங்களில் ஆண்களுடன் சம நிலை முதல் இடைக்காலக் காலத்தின் குறைந்த புள்ளிகள் வரை, பல சீர்திருத்தவாதிகளால் பெண்களின் உரிமைகLai ஊக்குவிப்பது வரை, இந்தியாவில் பெண்களின் வரலாறு நிகழ்வாக இருந்தது.
பெண்களுக்கு எதிரான வன்முறை மற்றும் பாலியல் துன்புறுத்தல்
ஆப்கானித்தானில் பெண்களுக்கு எதிரான வன்முறைகள் அதிகமாக உள்ளன. இருப்பினும் சர்வதேச சமூகத்தின் உதவியுடன் நாடு முன்னேறும்போது நிலைமை மெதுவாக மேம்பட்டு வருகிறது.
வெளி இணைப்புகள்
பகுப்பு:ஆசியப் பெண்கள்
மண்புழு
மண்புழுக்களில்(Earthworms) அல்லது மழைப்புழுக்களில் பல வகைகள் உண்டு. பொதுவாக மண்புழுவனாது, வளைத்தசை உருளைப்புழுக்களின் தொகுதியின் கீழ் அமைகிறது. இது உழவர்களின் நண்பன் என்று புகழப்படுகிறது. ஏனெனில், தாவரக்கழிவுகளை உண்டு, அதனால் அதன் உடலிலிருந்து வரும் செரிமானக் கழிவால், அதன் வாழிட மண்ணை வளப்படுத்துகின்றன. இவற்றின் வாழ்க்கைச் சுழற்சியால் மண்ணானது, மேலும் மிருதுவாக மாறுகிறது. மண்ணில் காற்றோட்டமும், நீரும் அதிகம் தங்கி விடுவதால், தாவர வேர்கள் அதிகத் தேவைகளை அடைகிறது.பெரும்புழுக்களுக்கே உரிய கிளைடெல்லம்(clitellum) இதன் சிறப்பு உடலுறுப்பாகும்.சித்த மருத்துவத்தில் இது பூமி வேர், நாங்கூழ் புழு என அறியப்படுகிறது.
தகவமைப்புகள்
இதன் உருளைவடிவமான உடல், பல கண்டங்களாக பிரிக்கப்பட்டது போல, வெளித்தோற்றத்தில் உள்ளளது. உடலின் நுனி முதல், உடலின் அடி(மலப்புழை வரை)வரை, நீண்ட குழாய் போன்ற வாய்திறப்பு உள்ளது. முன்நுனிக்கு அருகே உடல் சற்று பருத்துக்காணப்படுகிறது. இதனை வலயம் (அ) கிளைடெல்லம் என்றழைப்பர்.
உடலின் முன்நுனியிலுள்ள வாய் மண்ணை விழுங்கி, உடலின் இறுதிவரை அனுப்பும் போது செரிமானம் நடைபெறுகிறது. மழைப்புழுவின் அடிப்பகுதி மேற்பகுதியை விட சற்று தட்டையாக இருக்கிறது. முன்,பின் உடலானது சமமாக அமைந்து, இது இருபக்கச் சமச்சீர் உடலி என்ற பெயரினைப் பெறுகிறது.
காட்சியகம்
பகுப்பு:வளைத்தசைப் புழுக்கள்
மசிகம் ஊராட்சி
மசிகம் ஊராட்சி (Masigam Gram Panchayat), தமிழ்நாட்டின் வேலூர் மாவட்டத்தில் உள்ள பேரனாம்பேட்டை வட்டாரத்தில் அமைந்துள்ளது. இந்த ஊராட்சி, குடியாத்தம் சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5018 ஆகும். இவர்களில் பெண்கள் 2532 பேரும் ஆண்கள் 2486 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வினீத் சரண்
வினீத் சரண் (Vineet Saran) என்பவர் இந்திய உச்ச நீதிமன்றத்தின் நீதிபதி ஆவார். இவர் ஒரிசா உயர்நீதிமன்றத்தின் முன்னாள் தலைமை நீதிபதி ஆவார். இவர் கர்நாடக உயர்நீதிமன்றம் மற்றும் அலகாபாத் உயர்நீதிமன்றத்தின் முன்னாள் நீதிபதியும் ஆவார்.
நீதிபதி பணி
நீதிபதி வினீத் சரண் 1957 மே 11 அன்று பிறந்தார். இவர் 28 ஜூலை 1980 அன்று வழக்கறிஞராகப் பதிவு செய்யப்பட்டார். அலகாபாத் உயர்நீதிமன்றத்தில் சட்டம் தொடர்பான அனைத்து விடயங்களிலும் பயிற்சி பெற்றார். 2002ஆம் ஆண்டு பிப்ரவரி 14 அன்று அலகாபாத் உயர் நீதிமன்றத்தின் நிரந்தர நீதிபதியாக நியமிக்கப்பட்டார். பின்னர் 16 பிப்ரவரி 2015 அன்று கர்நாடக உயர் நீதிமன்றத்திற்கு பணியிட மாற்றம் பெற்றார். 26 பிப்ரவரி 2016 அன்று ஒரிசா உயர் நீதிமன்றத்தின் தலைமை நீதிபதியாக நியமிக்கப்பட்டார்.
சரண், ஆகஸ்ட் 8, 2018 அன்று இந்திய உச்ச நீதிமன்ற நீதிபதியாக நியமிக்கப்பட்டார்.
மேற்கோள்கள்
பகுப்பு:1957 பிறப்புகள் பகுப்பு:இந்திய உச்ச நீதிமன்ற நீதிபதிகள் பகுப்பு:வாழும் நபர்கள்
வைஸ் சிட்டி
ஃப்ளோரிடா கீஸில் இடம்பெற்றிருக்கும். வைஸ் சிட்டியில் ஆண்டின் பெரும்பகுதி வெய்யிலான தட்ப வெப்பநிலையுடன் மித வெப்ப மண்டலஞ்சார்ந்த அல்லது வெப்ப மண்டலத்திற்கு அருகில் உள்ள பருவ நிலை கொண்டதாக இருக்கிறது. மேலும் எப்போதாவது வலிமையான காற்று மற்றும் மழைப்பொழிவு கொண்டதாக இருக்கிறது. கிராண்ட் தெஃப்ட் ஆட்டோ: வைஸ் சிட்டி மற்றும் கிராண்ட் தெஃப்ட் ஆட்டோ: வைஸ் சிட்டி ஸ்டோரீஸ் ஆகியவற்றில் இந்த நகரமானது மியாமி நகரைப் போன்று சூறாவளிகள் ஏற்படுவதாகவும் காட்டப்பட்டிருக்கிறது; வைஸ் சிட்டியின் ஆரம்பத்தில் ஹெர்மிஒன் சூறாவளி நகரைத் தாக்கலாம் என்று நம்பப்படுவதால் பாலங்கள் பொது மக்களுக்கு மூடப்பட்டிருக்கின்றன. அதே போன்று வைஸ் சிட்டி ஸ்டோரீஸில் கோர்டி சூறாவளி நகரைத் தாக்கலாம் என்று நம்பப்படுகிறது.
கிராண்ட் தெஃப்ட் ஆட்டோ ஒலிப்பதிவுத்தடம்
கிராண்ட் தெஃப்ட் ஆட்டோ: வைஸ் சிட்டி உடன் ஒப்பிடுகையில் வைஸ் சிட்டியின் கிராண்ட் தெஃப்ட் ஆட்டோ ஒலிப்பதிவுத்தடம் மிகவும் புவியியல் ரீதியாகத் துல்லியமாக மியாமியை ஒத்திருக்கிறது. கிழக்கு மியாமி ஃபோர்ட் லாடர்டேல் மற்றும் அதனைச் சுற்றிய பகுதிகள் "வைஸ் கடற்கரையாகச்" சித்தரிக்கப்பட்டிருக்கின்றன. வடக்கு மியாமி கடற்கரை மற்றும் மைய வணிக மாவட்டம் ஆகியவை "ஃபெலிசிட்டியாக" சித்தரிக்கப்பட்டிருக்கின்றன. மேற்கு வைஸ் சிட்டி என்பது மிராமைர், கோரல் சிட்டி, கிரீக் ஹைட்ஸ், லிட்டில் டோமினிகா, லிட்டில் போகோட்டா மற்றும் ரிச்மேன் ஹைட்ஸ் ஆகியவற்றினால் உருவாக்கப்பட்டிருக்கிறது. ஒவ்வொன்றும் ப்ரோவார்ட் மற்றும் டேட் கவுண்டிகளைச் சேர்ந்ததாக இருக்கின்றன. எனினும் அது புவியியல் ரீதியாக மிகவும் துல்லியமாக இருந்த போதும் கலாச்சார ரீதியாகத் துல்லியமானதாக இல்லை.
அந்த நகரைச் சேர்ந்த மாவட்டங்கள் மற்றும் இடங்கள் பின்வருமாறு:
மேலோட்டப்பார்வை
கிராண்ட் தெஃப்ட் ஆட்டோ: வைஸ் சிட்டி இல் சித்தரிக்கப்பட்டிருக்கும் வைஸ் சிட்டி 1980 ஆம் ஆண்டுகளின் மியாமியைச் சார்ந்து 1986 ஆம் ஆண்டில் அமைக்கப்பட்டிருக்கிறது. அது அந்த நேரத்தில் தென் அமெரிக்காவில் முக்கிய கோகைன் சரக்குப் பரிமாற்ற நகரமாக இருந்தது. அது மேலும் தொடர்ந்து அதன் போதை மருந்துத் தொழில் மற்றும் குற்றம் அத்துடன் நகரில் புதிய உயர் வகுப்புத் தொழில்கள் மற்றும் வீடுகள் ஆகியவற்றினால் வலுப்படுத்தப்பட்டிருக்கிறது. மேலும் அவற்றில் சில போதை மருந்துத் தொழிலுக்கு நிதியளிப்பதற்கான வாய்ப்பிருக்கும் வகையில் அமைக்கப்பட்டிருக்கிறது. அந்த நகரானது லிபர்ட்டி சிட்டி, சேன் ஆண்ட்ரியாஸ், கார்சர் சிட்டி (மேன்ஹண்ட்) மற்றும் புல்வொர்த் (புல்லி) ஆகியவையாக அதே ஃபிக்சனல் யுனிவர்ஸ் ஆகவும் அமைந்திருப்பதாகவும் இருக்கிறது. வைஸ் சிட்டியானது குறிப்பாக ஃப்ளோரிடா மாநிலத்தில் அமைக்கப்பட்டிருப்பது போல் குறிப்பிடப்பட்டிருக்கிறது. அதே சமயம் கிராண்ட் தெஃப்ட் ஆட்டோ III இல் வைஸ் சிட்டி மியாமிக்கு அருகில் இருப்பதாகக் காட்டப்பட்டிருந்தது.
வைஸ் சிட்டி ஆனது பிரான் தீவு (வடக்கு எல்லைத் தீவு), ஸ்டார்ஃபிஷ் தீவு (தெற்கு எல்லைத் தீவு) மற்றும் லீஃப் லிங்க்ஸ் (மூன்று தீவுகளை உள்ளடக்கியது) ஆகிய ஐந்து சிறிய தீவுகள் மற்றும் இரண்டு முக்கிய தீவுகளைக் கொண்டதாக இருக்கிறது. இரண்டு முக்கிய தீவுகளும் பெருமளவிலான நீரினால் பிரிக்கப்பட்டிருக்கின்றன, இது உண்மையில் மியாமி முக்கிய நிலப்பகுதியில் இருந்து மியாமி கடற்கரையைப் பிரிக்கும் பிஸ்கேனே வளைகுடாவை ஒத்ததாக இருக்கிறது. ஒவ்வொரு முக்கிய தீவும் பலவேறு மாவட்டங்களாகப் பிரிக்கப்பட்டிருக்கிறது. வைஸ் சிட்டியின் மக்கள் தொகை சுமார் 1.8 மில்லியனாகக் கொடுக்கப்பட்டிருக்கிறது.
அந்த நகரானது நான்கு மருத்துவமனைகள் (அதில் இரண்டு முக்கியத் தீவில் இருக்கின்றன) மற்றும் நான்கு காவல் நிலையங்கள் (அதில் இரண்டு முக்கியத் தீவில் இருக்கின்றன) ஆகியவற்றைப் பரவலாக நகரில் கொண்டிருக்கிறது; இந்த வசதிகள் முறையே விளையாடுபவர் இறத்தல் அல்லது கைது செய்யப்பட்ட பிறகு ரெஸ்பான் புள்ளிகளாக செயல்படுகின்றன. மேலும் அந்த நகரம் ஒரு தீயனைப்பு நிலையம் மற்றும் ஒரு இராணுவத் தளத்தைக் கொண்டிருக்கிறது. எனினும் லிபர்ட்டி சிட்டி மற்றும் சேண் ஆண்ட்ரியாஸ் மாநிலத்தைப் போலல்லாமல் வைஸ் சிட்டி ஆனது அறியப்பட்ட இருப்புப்பாதை அல்லது துரிதப் போக்குவரத்து அமைப்புகளைக் கொண்டிருக்கவில்லை. மேலும் அனைத்துத் தீவுகளும் சாலைகள் அல்லது நடந்து செல்கிற பாலங்களால் இணைக்கப்பட்டிருக்கின்றன. அதே சமயம் நகரானது மற்ற GTA நகரங்களைப் போன்று உள்ளூர் டேக்சிகேப்களைக் கொண்டிருக்கிறது, வைஸ் சிட்டி ஆனது இந்த வரிசைகளில் செயல்படும் டேக்சிகேப் சேவைகளை வழங்கும் முதல் நகராக இருந்தது, அது ஒரு மிசனில் (கிளப்புக்கு) கிடைக்கக் கூடிய அல்லது விளையாடுபவர் கொல்லப்படுதல் அல்லது கைது செய்யப்படுதல் (தொலைபேசி மிசன்கள் தவிர்த்து, இறுதி மிசனின் தூண்டல் புள்ளியை இழப்பதற்கு) ஆகியவற்றின் விளைவாக மிசனில் தோல்வியுறும் போது விளையாடுபவரை கட்டணத்திற்காக ஒற்றை இடத்துக்கு அனுப்புவதற்குப் பயன்படுகிறது. இந்த ட்ரிப் ஸ்கிப் டேக்சி செயல்பாடு கிராண்ட் தெஃப்ட் ஆட்டோ: சான் ஆன்ட்ரெஸ் மற்றும் கிராண்ட் தெஃப்ட் ஆட்டோ: லிபெர்ட்டி சிட்டி ஸ்டோரிஸ் உள்ளிட்ட அதனைத் தொடர்ந்த GTA விளையாட்டுக்களில் பயன்படுத்தப்படுகின்றன.
மற்ற கிராண்ட் தெஃப்ட் ஆட்டோ நகரங்களில் இருப்பது போன்று வைஸ் சிட்டியில் குழந்தைகள் அல்லது பள்ளிகள் இடம்பெறவில்லை. அதில் இடம் பெற்றிருந்த குழந்தைகள், வயது வந்த பாத்திரங்களைப் போன்றே சித்தரிக்கப்பட்டிருந்தனர். அது அமெரிக்க உள்ளிட்ட பல நாடுகளில் எந்தச் சூழலிலும் ஏற்றுக்கொள்ள முடியாததாக இருக்கிறது.
கிராண்ட் தெஃப்ட் ஆட்டோ: வைஸ் சிட்டியின் ஆரம்பத்தில் மேற்குத் தீவானது சூறாவளி எச்சரிக்கைகளின் காரணமாக தடை செய்யப்பட்டதாக இருக்கிறது. விளையாடுபவர் ரிகார்டோ டியாசுக்காக பணியாற்ற ஆரம்பித்த பிறகு எச்சரிக்கைகள் மறைந்து விடும். பின்னர் பாலங்கள் திறந்துவிடப்படும். நேர்மாறாக கிராண்ட் தெஃப்ட் ஆட்டோ: வைஸ் சிட்டி ஸ்டோரிஸ் இல் கிழக்குத் தீவானது விளையாட்டின் முதல் பாதியில் மற்றொரு சூறாவளி எச்சரிக்கையின் காரணமாக தடை செய்யப்பட்டதாக இருக்கிறது.
வைஸ் கடற்கரை
விளையாட்டின் சாலைக் குறிப்புகளில் "வைஸ் சிட்டி கடற்கரை" எனவும் குறிப்பிடப்பட்டிருக்கும் வைஸ் சிட்டியின் கிழக்குத் தீவு நகரின் மிகவும் செழிப்பான மற்றும் சுற்றுலாப் பயணிகள் சார்ந்த பகுதியாக சித்தரிக்கப்படுகிறது. அது பெரும்பாலும் உயர் மற்றும் மத்திய-தரத் தொழில்களின் தாக்கம் கொண்டதாக இருக்கிறது. அத்துடன் வீடுகளுக்கான காண்டோமினியங்கள், அடுக்குமாடிக் குடியிருப்புகள் மற்றும் கட்டுமானத் தளங்கள் ஆகியவற்றைக் கொண்டிருக்கிறது. கிழக்குத் தீவானது வைட் கடற்கரை எனவும் அறியப்படுகிறது. அதன் கிழக்குப் பகுதியில் "வாஷிங்டன் கடற்கரை" என்று குறிப்பிடப்படுகிறது. அது கிட்டத்தட்ட தீவின் பாதியளவைக் கொண்டிருக்கிறது. இந்தத் தீவு அதன் அருகில் உள்ளிட்ட லீஃப் லிங்க்சுடன் இணைந்த அதன் மேற்குப் பகுதியில் நீர்வழியினைக் கொண்டிருக்கிறது. கிழக்குத் தீவானது மிகவும் தெளிவாக ஃப்ளோரிடா, மியாமி கடற்கரையைச் சார்ந்ததாக இருக்கிறது.
ஓசென் கடற்கரை
ஓசென் கடற்கரை ஆனது சில வானளாவிய கட்டடங்கள் மற்றும் பல சிறிய கட்டடங்கள் கொண்ட உயர் வகுப்பு சுற்றுலா மாவட்டம் ஆகும். இது தெற்குக் கடற்கரையின் ஓசென் டிரைவை நேரடியாகச் சார்ந்ததாக இருக்கிறது. மேலும் இது வைஸ் சிட்டியின் தென்கிழக்கு எல்லையில் இருக்கிறது. அந்தப் பகுதி முதன்மையாக கடற்புற மற்றும் கடற்கரைப் பகுதி அடுக்குமாடிக் குடியிருப்புகள், ஹோட்டல்கள் மற்றும் உயர் வகுப்புத் தொழில்கள் ஆகியவற்றைக் கொண்டதாக இருக்கிறது. ஆர்ட் டெகோ வரலாறு சார்ந்த மாவட்டம் போன்ற ஆர்ட் டெகோ வரிசை மற்றும் தற்கால சிறிய கட்டடங்கள் ஆகியவையும் இடம்பெற்றிருக்கின்றன; சாலை ஆனது ஓசென் டிரைவின் ரோ சித்தரிப்புடன் இணைந்து இணைக்கப்பட்டதாக இருக்கிறது. அவை கட்டமைப்பு மற்றும் வடிவத்தில் உண்மை வாழ்க்கையை மிகவும் ஒத்ததாகத் தோற்றம் கொண்டிருக்கின்றன. மேலும் லும்மாஸ் பார்க்கைப் போன்றே சிறிய கட்டடங்கள் மற்றும் கடற்கரைக்கு இடையில் ஃப்ளோரா பிரிவை உள்ளடக்கியதாக இருக்கிறது. தென்கிழக்கு எல்லைப் புள்ளியில் இடம்பெற்றிருக்கும் கலங்கரை விளக்கம் கேப் ஃப்ளோரிடா கலங்கரை விளக்கத்தைப் போன்றே அமைந்திருக்கிறது. அது மியாமியின் மிகவும் பழமையான கட்டமைப்பு ஆகும். அது கீ பிஸ்கேனேவில் அமைந்திருக்கிறது. மேலும் அது பிரபலமான கடற்கரைப் பகுதிச் சுற்றுலாத் தளமாக இருக்கிறது.
மேற்கை நோக்கி உள்ளே ஓசென் கடற்கரையானது கோல்லின்ஸ் அவென்யூவின் இருந்து மேற்கு நோக்கிய தென்மேற்கு மியாமி கடற்கரை போன்று கூடுதல் வணிகரீதியான மற்றும் வீடுகளுக்கான கட்டடங்கள் கொண்டதாக இருக்கிறது (உண்மையில் ஓசென் கடற்கரையின் இரண்டு பக்கங்களைப் பிரிக்கும் வைஸ் சிட்டியின் சாலை, தெற்கு ஓசென் கடற்கரையைப் பிரிக்கும் கோல்லின்ஸ் அவென்யூ போன்றே இருக்கிறது. மேலும் அதில் உள்ள பல்வேறு கடற்கரைப் பகுதி அடுக்குமாடிக் குடியிருப்புகள் மற்றும் வைஸ் பாயிண்டின் காண்டோமினியங்கள் வடக்கு கோல்லின்ஸ் அவென்யூவை ஒத்ததாக இருக்கின்றன).
அந்த மாவட்டத்தில் காட்டப்பட்டிருக்கும் மெரினா, ஓசென் வளைகுடா மெரினா, ஓசென் கடற்கரையின் ஆல்டன் சாலையுடன் இணைந்த நீண்ட மெரினாவை ஒத்ததாக இருக்கிறது. மேலும் அது மாவட்டத்தின் மேற்கு இறுதியில் அமைந்திருக்கிறது. ஓசென் கடற்கரையின் வடமேற்கு இறுதியில் ஓசென் வியூ மருத்துவமனை என்ற பெயரில் மருத்துவமனையும் அமைந்திருக்கிறது. இது நகரின் வளைகுடாவில் இருந்து வெளிப்படையாக இடம்பெற்றிருப்பதால் இவ்வாறு பெயர் பெற்றிருப்பதற்கான சாத்தியக்கூறுகளுடன் இருக்கிறது. மருத்துவமனையின் விளம்பரப் பலகைகளின் பின்னால் இரண்டு கூடுதல் உயர்-ஏற்றக் கட்டடங்கள் இருக்கின்றன. அதில் "ஓசென் வியூ மெடிக்கல் ஃபவுண்டேசனின்" "ஆய்வு மற்றும் மேம்பாட்டுத் துறையைச்" சேர்ந்தவர்கள் தங்கி இருக்கிறார்கள். அது அந்தக் கட்டடம் மருத்துவமனை சார்ந்தது என்பதைக் காட்டுகிறது.
ஓசேன் கடற்கரையில் பல்வேறு மற்ற சிறப்புக்கூறுகளும் குறிப்பிடத் தகுந்தவையாக இருக்கின்றன. சவுத் பாயிண்டே பூங்காவைப் போன்ற ஒரு பூங்காவானது ஓசென் கடற்கரையின் தெற்கு இறுதியில் அமைந்திருக்கிறது. மேலும் அதே ஒத்த கட்டமைப்பு வடிவங்களுடன் கடற்புறக் கட்டடங்கள் உள்ளடக்கியதாகவும், கூடுதல் ஹெலிபேடுடன் கூடியதாகவும் இருக்கிறது. ஒரு வெளிகாற்று மால், வாஷிங்டன் மால், ஓசென் கடற்கரையின் வடக்கு இறுதியில் சித்தரிக்கப்பட்டிருக்கும் இது பால் ஹார்பரை சேர்ந்த பால் ஹார்பர் ஷாப்ஸ் மாலைச் சார்ந்திருக்க வாய்ப்பிருக்கிறது. இதில் ஆர்வமான மற்றொரு விசயமாக 1983 இல் வெளிவந்த திரைப்படமான ஸ்கார்ஃபேஸ் வடிவமைப்பு, குறிப்பாக பிரபலமடையாத செயின்சா காட்சியைத் தொடர்ந்து வரும் ஹோட்டல் சேஸின் போது இதே போன்ற வடிவமைப்பில் இருந்தது என்பது குறிப்பிடத்தக்கது.
வைஸ் சிட்டியில் டோம்மி வெர்செட்டியின் ஆரம்பத் தங்குமிடம் ஓசென் கடற்கரையில் கடற்கரைக்கு முன்புறமுள்ள ஓசென் வியூ ஹோட்டலில் இருக்கிறது. த போல் பொசிசன் (ஸ்ட்ரிப்) கிளப்பும் கூட மாவட்டத்தின் தெற்கு இறுதிக்கு அருகில் அமைந்திருக்கிறது.
வாஷிங்டன் கடற்கரை
வாஷிங்டன் கடற்கரை என்பது தெற்கில் இருந்து ஓசென் கடற்கரை மற்றும் வடக்கில் இருந்து வைஸ் பாயிண்ட் ஆகியவற்றுக்கு இடையில் உள்ள மாவட்டம் ஆகும். இது வடக்கு இறுதியில் ஆர்ட் டெக்கோ வரலாற்று மாவட்டம் போன்ற பீச் ஃபிரண்ட் மாவட்டத்தால் சூழப்பட்டிருக்கிறது. அதன் உட்பகுதி மற்றும் மேற்கை நோக்கிய சிறிய தீவின் தெற்குப் பகுதியில் பாதி ஆகியவை இரண்டு கட்டுமானத் தளங்கள் மற்றும் பல்வேறு கூடுதல் அடுக்குமாடிக் குடியிருப்புகளையும் வீடுகளையும் கொண்டிருக்கின்றன (அவற்றுக்கு இடையில் ஸ்கார்ஃபேஸ் திரைப்படத்தில் இடம்பெற்ற ஹோட்டல் அறை இடம்பெற்ற கட்டடமும் இருக்கிறது. திரைப்படத்தில் அந்த இடத்தில் செயின்சா சித்திரவதை இடம்பெற்றது).
வாஷிங்டன் கடற்கரையானது மாவட்டத்தின் வடக்கு முனையில் இடம்பெற்றிருக்கும் காவல் நிலையம் மற்றும் தென்மேற்கு முனையில் கென் ரோசன்பெர்க்கின் அலுவலகம் ஆகியவற்றையும் கொண்டிருக்கிறது. வாஷிங்டன் கடற்கரையானது வாஷிங்டன் கடற்கரைத் தீவுக்கு இடையில் சிறிய பாலத்தின் வழியாக ஸ்டார்ஃபிஷ் தீவுடனும் இணைக்கப்பட்டிருக்கிறது; இரண்டு மாவட்டங்களை இணைக்கும் சாலைவழி தீவுகளின் குறுக்கே நீட்சியடைந்திருக்கின்றன. மேலும் அவை லிட்டில் ஹாவானாவின் முனையில் நிறைவுறுகின்றன. அந்த மாவட்டம் மியாமி கடற்கரையின் முக்கிய சாலையான வாஷிங்டன் அவென்யூவின் பெயரால் அழைக்கப்படுவதற்கான சாத்தியக் கூறுகள் இருக்கின்றன.
வைஸ் பாயிண்ட்
வைஸ் பாயிண்டானது வைஸ் கடற்கரையின் அதிகமான மத்திய தர வகுப்பினர் மற்றும் வீடுகள் கொண்ட பகுதியாகும். இது வடக்கில் தீவின் மீதமுள்ள பகுதிகளை உள்ளடக்கியதாக இருக்கிறது. மேலும் கடற்கரையருகில் நெடுகிலும் பெரிய அடுக்குமாடிக் குடியிருப்புக் கட்டடங்கள் மற்றும் ஹோட்டல்கள் கொண்டதாகவும் அத்துடன் உள்ளே மிதமான அளவிலான வீடுகள் மற்றும் சிறிய அடுக்குமாடிக் குடியிருப்பு காம்ப்ளக்ஸ்கள் கொண்டதாக இருக்கிறது. இந்த அமைப்பு மியாமி கடற்கரையின் கோல்லின்ஸ் அவென்யூவைச் சுற்றிய மேம்பாடுகளின் வரிசைகள் மற்றும் நகரின் வீடுகளின் அமைப்புகள் ஆகியவற்றை ஒத்ததாக இருக்கிறது.
நார்த் பாயிண்ட் மால் (GTA:VCS இல் வைஸ் பாயிண்ட் மால் என அறியப்படுகிறது) வைஸ் பாயிண்டின் வடக்கு இறுதியில் இடம்பெற்றிருக்கும் பெரிய மால் ஆகும். இதனை விளையாடுபவர் பயன்படுத்தலாம். இது மியாமியின் அவென்ச்சுரா மாலை ஒத்ததாக இருக்கிறது. கிழக்குத் தீவின் வடகிழக்கு எல்லைப் புள்ளியில் அதன் இடம் மியாமி மெட்ரோ பகுதியின் புறக்கோடி வடகிழக்கு எல்லைப் புள்ளியில் அமைந்திருக்கும் அவென்ச்சுரா மாலின் இடத்திற்கு ஒத்ததாக இருக்கிறது. அந்த மாலின் திட்ட அமைப்பு, மிகவும் சிறியதாக இருந்த போதும் அவென்ச்சுரா மாலையும் ஒத்ததாக இருக்கிறது. அந்த மாலானது மற்றவைகளுக்கு இடையில் சில உணவகங்கள் அத்துடன் இரண்டு ஆயுதங்கள் கடைகள் மற்றும் துணிக்கடைகளைக் கொண்டிருக்கிறது.
த மாலிபு கிளப் தெற்கு வைஸ் பாயிண்டில் அமைந்திருக்கிறது. காவல் துறையும் தொடர்ந்து வடக்கில் அமைந்திருக்கிறது. அங்கு மற்றொரு மருத்துவமனையும் இருக்கிறது.
மெயின்லேண்ட்
விளையாட்டின் சாலைக் குறிப்புகளில் "வைஸ் சிட்டி மெயின்லேண்ட்" எனவும் குறிப்பிடப்பட்டிருக்கும் வைஸ் சிட்டியின் மேற்குத் தீவு நகரின் மிகவும் குறைவான ஈர்ப்பினை உடைய பகுதியாகச் சித்தரிக்கப் பட்டிருக்கிறது. எனினும் தொழில் மாவட்டமான டவுன்டவுன் உண்மையில் இந்தத் தீவின் வடக்கு இறுதியில் அமைந்திருக்கிறது. மேற்குத் தீவின் வீடுகள் நகாரின் தொழிற்துறை மக்களில் பெரும்பகுதியைக் கொண்டிருக்கிறது. அத்துடன் தெற்கில் துறைமுகம் மற்றும் விமானநிலைய வசதிகள் இருக்கின்றன. இரண்டு மிகையான மாவட்டங்களின் வீட்டுக் குடியேற்ற மக்கள் மையத்தில் குடியிருக்கிறார்கள். அந்த மாவட்டங்களில் ஒன்று பழுதடைந்த நிலையில் சித்தரிக்கப்பட்டிருக்கிறது. மேற்குத் தீவு அதன் கிழக்குப் பக்கத்தில் அகன்ற நான்கு-வழி பேஷோர் அவென்யூவைக் (வைஸ் சிட்டி ஸ்டோரிசில் பெயரிடப்பட்டது) கொண்டிருக்கிறது. அது டவுன்டவுனின் தெற்கு முனையில் வடக்கு இறுதிக்குத் துறைமுகத்தில் தெற்கு இறுதியில் இருந்து அதன் கிழக்குப் பகுதியில் நீட்சியடைந்திருக்கிறது. இந்த மேற்குத் தீவு மெயின்லேண்ட் மியாமியைச் சார்ந்ததாக இருக்கிறது.
டவுன்டவுன்
டவுன்டவுன் ஆனது டவுன்டவுன் மியாமியைப் பிரதிபலிப்பதாக இருக்கிறது. அந்தப் பகுதிகளில் வீடுகளைக் கொண்ட மற்றும் வணிக ரீதியான பகுதிகள் இரண்டிலுமே வானளாவிய கட்டடங்கள் அதிகளவில் இருப்பதைக் காணலாம். டவுன்டவுன் ஆனது நகரின் மிகவும் உயரமான கட்டடங்கள் உள்ளிட்ட பல பெரிய அலுவலகக் கட்டடங்களுடன் வைஸ் சிட்டியின் மிகவும் சம்பிரதாயமான நிதிசார்ந்த மாவட்டமாக இருக்கிறது.
அந்தப் பகுதி டவுன்டவுனின் மேற்கில் ஹைமேன் நினைவு விளையாட்டு அரங்கத்தையும் கொண்டிருக்கிறது. அது ராக் நிகழ்ச்சிகள், ஸ்டாக் கார் பந்தயங்கள், டெமாலிசன் டெர்பீஸ் மற்றும் டர்ட் பைக் சண்டை நிகழ்ச்சிகள் போன்ற நிகழ்வுகளுக்கான மேடைப் பகுதியாக இருக்கிறது. அந்த விளையாட்டு அரங்கம் வைஸ் சிட்டி மம்பாஸ் கால்பந்து அணியின் தாயகமாகவும் இருக்கிறது, அதில் முன்னால் டைட்-எண்டில் இருந்து பின்னர் கார் விற்பனையாளராக மாறிய பிஜே ஸ்மித் இருந்தார். கூடுதலாக, டவுன்டவுன் ஆனது உள்ளூர் ஹெவி மெட்டல் வானொலி நிலையமான வி-ராக் மற்றும் அதனுடன் இணைந்து பதிவுக்கூடத்திற்கான இடமாக இருக்கிறது. அங்கு லவ் ஃபிஸ்ட் ராக் பேண்டிற்கான முன்னணிப் பாடகர் ஜெஸ் டொர்ரண்ட் பாடல் பதிவைப் பார்த்திருக்கிறார். அந்தப் பகுதி எளிதாகத் திருடப்படக்கூடிய காவல்துறை ஹெலிகாப்டரையும் கொண்டிருக்கிறது.
இங்குள்ள மற்ற காணத்தகுந்த இடங்களாக வைஸ் சிட்டி நியூஸ் (VCN) தலைமையகம் இருக்கும் எலக்ட்ரானிக்ஸ் மாவட்டம், த க்ரீசி சோப்பர் பைக்கர்ஸ் பார் மற்றும் வி-ராக் வானொலி நிலையத்தின் தெற்கே லவ் ஃபிஸ்ட் நிகழ்ச்சிக்கான இடம் உள்ளிட்டவை இருக்கின்றன. டவுன்டவுனின் மேற்கே பெயரிடப்படாத கடற்கரையும் இருக்கிறது. ஆனால் அது எந்த பாரிவையாளரையும் அல்லது கவனத்தையும் பெற்றிருக்கவில்லை. இது ஓசென் கடற்கரைப் பகுதியில் வாஷிங்டன் கடற்கரைக்கு முற்றிலும் மாறுபட்டதாக இருக்கிறது. காவல் நிலையம், மருத்துவமனை மற்றும் நகரின் ஒரே தீயனைப்பு நிலையம் ஆகியவை இந்த மாவட்டத்தில் இருக்கிறது. டவுன்டவுனின் முக்கிய சாலைகளில் ஒன்று (அது லவ் ஃபிஸ்ட் இடம் மற்றும் டவுன்டவுன் பிஸ்ஸா ஸ்டேக்கைக் கடந்து இருக்கிறது) "ஹோர்மவுண்ட் அவென்யூ" என்று அழைக்கப்படுகிறது.
லிட்டில் ஹவானா
மியாமியில் உள்ள உண்மையான லிட்டில் ஹவானாவில் இருந்து வரையப்பட்ட வைஸ் சிட்டியின் லிட்டில் ஹவானா ஸ்பானிஷ் பேசும் கியூபன் மக்களின் ஆதிக்கத்தைக் கொண்டிருக்கிறது. அந்தப் பகுதி அம்பெர்டோ ரோபினா லிட்டில் ஹவானாவின் தென்மேற்கு இறுதியில் இருக்கும் அவரது தந்தையின் கேஃபில் இருந்து தலைமையேற்று நடத்தும் கியூபன் கும்பலினால் கட்டுப்படுத்தப்படுகிறது. லிட்டில் ஹெய்டியுடன் லிட்டில் ஹவானாவின் நெருங்கிய தொடர்பின் காரணமாக இரண்டு மாவட்டங்களின் எல்லைப் பகுதியில் கியூபன் மற்றும் ஹெய்டன் கும்பல்களுக்கு இடையில் எப்போதாவது சண்டைகள் மற்றும் பீரங்கித் தாக்குதல்கள் நடைபெறும்.
லிட்டில் ஹவானாவின் தென்கிழக்கு முனையில் ஒரு காவல் நிலையம் இருக்கிறது, அத்துடன் மாவட்டத்தின் கிழக்குப் பகுதியில் ஒரு மருத்துவமனை இருக்கிறது. த செர்ரி பாப்பர் ஐஸ் கிரீம் தொழிற்சாலையும் கூட அருகிலேயே இருக்கிறது.
லிட்டில் ஹெய்டி
மியாமியின் உண்மையான மாவட்டத்தின் ஈர்ப்பினையும் உடைய லிட்டில் ஹெய்டியில் பெருமளவில் ஹெய்டியர்கள் வசிக்கிறார்கள். மேலும் இது ஹெய்டியன் கும்பலின் இல்லமாக இருக்கிறது. அவர்களை ஆண்டி பவுலட் அவரது சிறிய மரக் குடிசையில் இருந்து தலைமையேற்று நடத்துகிறார். அது லிட்டில் ஹெய்டியின் மையப்பகுதியில் மற்ற குடிசைகளுக்கு இடையில் இருக்கிறது. லிட்டில் ஹெய்டியின் மேற்குப் பகுதியில் இருக்கும் கும்பலின் கரைப்பான் தொழிற்சாலை டோம்மி வெர்செட்டியின் உதவியால் கியூபன் பகைவர்களால் அழிக்கப்பட்டது. லிட்டில் ஹெய்டியானது லிட்டில் ஹவானாவைக்காட்டிலும் மோசமாக பராமரிக்கப்படும் கட்டடங்கள், குறைவான செழிப்புள்ள தொழில்கள் மற்றும் சிறிய வீடுகள் ஆகியவற்றின் இருப்புடன் மிகவும் சிதிலமடைந்த நிலையில் இருக்கிறது.
கதையின் பிற்பகுதியில் டோம்மி வெர்செட்டியால் பணத்தைக் கள்ளத்தனமாக செய்யும் தொழிலுக்காக வாங்கப்படும் ஒரு பெரிய அச்சுக்கூடம், லிட்டில் ஹெய்டி மற்றும் லிட்டில் ஹவானாவுக்கு இடையில் உள்ள எல்லையில் இருக்கிறது. பில் கேஸ்ஸிடியின் வீடு மற்றும் ஆயுதங்கள் கூடம் லிட்டில் ஹெய்டியின் வடமேற்கு இறுதியில் இருக்கிறது. உள்ளூர் டேக்ஸி கேப் நிறுவனமாக காஃப்மேன் கேப்ஸும் லிட்டில் ஹெய்டி சார்ந்து பவுலட்டின் குடிசையின் வடக்குத் தொகுதியில் இருக்கிறது.
விமான நிலையம், துறைமுகம் மற்றும் இராணுவத் தளம்
வைஸ் சிட்டியின் விமான நிலையம் எஸ்கோபர் சர்வதேச விமான நிலையம் (EIA) அல்லது சுருக்கமாக எஸ்கோபர் இண்டர்நேசனல் என அறியப்படுகிறது. இது கொலம்பியாவில் ஆதிக்கம் செலுத்தும் போதை மருந்துக் கும்பல் தலைவன் பாப்லோ எஸ்கோபர் பெயரால் இவ்வாறு அழைக்கப்படுகிறது. லிட்டில் ஹவானாவிற்கு அருகில் உள்ள மியாமியின் சர்வதேச விமான நிலையத்தினை ஓரளவுக்கு இது ஒத்திருக்கின்ற போதும் இந்த விமான நிலையக் கட்டமைப்புகள் மற்றும் மதில்களின் திட்ட அமைப்புகள் மியாமியில் காணப்படும் வேறு எந்த விமான நிலையங்களையும் ஒத்திருப்பதாக இல்லை. மேலும் மியாமியின் அனைத்து விமான நிலையங்களும் உள்நாட்டில் இருக்கின்றன. ஆனால் EIA ஆனது பெனின்சுலாவில் இருக்கிறது.
EIA இரண்டு டெர்மினல்களைக் கொண்டதாக இருக்கிறது. அதில் ஒன்று கூடுதலான நிலத்தின் கீழே இருக்கும் நுழைவுடன் அடிப்படையில் தரமான பிளாக்கி டெர்மினலாக வடக்கில் இருக்கிறது. அதே சமயம் தெற்கில் இருக்கும் மற்றொன்று அதன் அலைவடிவ கூரை மற்றும் தெற்கு விமானநிலையத்தின் பக்கத்தைப் பார்த்தபடி இருக்கும் கூரையுடன் உயர்ந்த ஜன்னல்கள் ஆகியவற்றைக் கொண்டு மிகவும் தனித்தன்மையுடன் இருக்கிறது. இரண்டு கட்டமைப்புகளும் புல்வெளிகள் மற்றும் கார் பார்க் ஆகியவற்றால் பிரிக்கப்பட்டிருக்கின்றன. மேலும் அந்த டெர்மினல்கள் சாலைகளுக்கு அப்பால் வேறு ஏதேனும் வழிகளில் இணைக்கப்பட்டிருக்கிறதா என்பது அறியப்படவில்லை. விமான நிலைய பெனின்சுலாவின் வடக்கில் தொடர்ந்து ஃபோர்ட் பேக்ஸ்டர் விமானத் தளம் இருக்கிறது.
EIA வளாகத்தின் தென்கிழக்கில் நகரின் துறைமுகமான வைஸ் போர்ட் (சாலைக் குறிப்புகளில் "வைஸ்போர்ட்" எனவும் குறிப்பிடப்பட்டிருக்கிறது) இருக்கிறது. மேலும் வளைகுடாவின் தெற்கு முனையில் இடம்பெற்றிருக்கும் மியாமி டேடின் டாண்டெ பி. ஃபாஸ்ஸெல் துறைமுகம் (மியாமி துறைமுகம்) போன்றிருக்க சாத்தியமிருக்கிறது. அது பிஸ்கேனே வளைகுடாவின் மியாமி துறைமுகங்களைப் போன்று இருக்கிறது. எனினும் வைஸ் போர்ட் நிலப்பகுதியில் இருக்கிறது, அதே சமயம் மியாமி துறைமுகம் பிஸ்கேனே வளைகுடாவின் தெற்கு நுழைவை மிகவும் வியாபித்து தீவில் இருக்கிறது. மேலும் வைஸ் போர்ட் ஆனது மியாமி துறைமுகத்தைப் போலல்லாமல் குரூஸ் கப்பல்களுக்கு ஆதரவு அளிப்பதில்லை. மியாமி துறைமுகம் 1968 இல் இருந்து குரூஸ் கப்பல்களுக்கான டெர்மினலை இயக்குகிறது. அது தனித்த சரக்குக் கப்பல்களுக்கு மாறாக கவனம் செலுத்துகிறது.
ஸ்டார்ஃபிஷ் தீவு
ஸ்டார்ஃபிஷ் தீவு (டோம்மி வெர்செட்டியால் "ஸ்டார் தீவு" எனவும் குறிப்பிடப்படுகிறது. இதற்கு முன்புதான் அவரும் லான்ஸ் வான்சும், ரிகார்டு டயாசைக் கொன்றனர்) வைஸ் சிட்டியின் மூன்றாவது பெரிய தீவு ஆகும்.
ஸ்டார்ஃபிஷ் தீவானது உயர் மட்ட குடியிருப்பவர்களின் சமூகத்தைக் கொண்டிருக்கிறது. அவற்றில் பெரும்பாலானோர் பெரிய வீடுகள் மற்றும் மேன்சன்களில் வசிக்கின்றனர். அவற்றில் சிலர் அவர்களின் சொந்த படகுத்துறையில் வசிக்கின்றனர். இந்தப் பகுதி அதன் சொந்த பாதுகாப்புப் படைவீரர்களையும் கொண்டிருக்கிறது. அவர்கள் தீவில் சுற்றுக்காவல் புரிவர் மற்றும் யாரேனும் சிக்கலை எழுப்பினால் அவர்களை எதிர்த்து தாக்குதல் புரிவர்; இது அந்தப் பகுதி வீட்டில் வசிப்போரை பாதுகாப்பாக இருப்பதாக உணரச் செய்வதாக இருக்கிறது. மேலும் கும்பல் பரவியுள்ள ஊராட்சிகளான லிட்டில் ஹவானா மற்றும் லிட்டில் ஹெய்டி ஆகியவற்றின் மிக அருகில் இருப்பதன் காரணமாக பாதுகாப்பு உணர்வு இல்லாமலும் இருக்கிறார்கள். இந்தத் தீவு மொத்தமாக 11 மேன்சன்களைக் கொண்டிருக்கிறது. ஸ்டார்ஃபிஷ் தீவின் ஒரு வீட்டில் வைஸ் சிட்டி பொது வானொலியின் (VCPR), ஜானதோன் ஃபிரிலோடர் வசிக்கிறார்.